पीएम के दौरे से पहले श्रीनगर में आतंकी हमला, आठ जवान शहीद  
जम्मू एवं कश्मीर में श्रीनगर के बाहरी छोर पर बेमिना के निकट सेना के एक काफिले पर संदिग्ध आतंकवादियों द्वारा गोलियां दागे जाने की ख़बर है। घटना में आठ जवान शहीद हुए हैं।
जम्मू एवं कश्मीर में श्रीनगर के बाहरी छोर पर बेमिना के निकट सेना के एक काफिले पर संदिग्ध आतंकवादियों द्वारा गोलियां दागे जाने की ख़बर है। घटना में आठ जवान शहीद हुए हैं। 10 जवान बुरी तरह जख्मी हैं और आठ अन्य लोग घायल हुए हैं।
 
प्रधानमंत्री डॉ मनमोहन सिंह के राज्य के दौरे पर आने से एक दिन पहले हुए इस हमले के बावजूद दौरे के कार्यक्रम में कोई बदलाव नहीं किया गया है। पुलिस के अनुसार, बंदूकधारियों द्वारा लगभग एक दर्जन गोलियां दागे जाने के बाद सेना ने इलाके की घेराबंदी कर दी है।
 
उल्लेखनीय है कि प्रधानमंत्री मंगलवार से अपनी दो-दिवसीय जम्मू-कश्मीर यात्रा शुरू करने वाले हैं, जिसके दौरान वह रेललाइन के एक हिस्से का उद्घाटन करेंगे, जो दक्षिणी और उत्तरी कश्मीर को जोड़ती है। इसके अलावा डॉ सिंह विकास कार्यों की समीक्षा के लिए अधिकारियों से भी मुलाकात करेंगे।